
Проект „УСМИВКИ ЗА ВСИЧКИ ДЕЦА: Подкрепа за децата със специални образователни потребности от област Разград”

ИНВЕСТИРА ВЪВ ВАШЕТО БЪДЕЩЕ

Младежки форум 2001 - Разград
	Схема за предоставяне на безвъзмездна финансова помощ: BG051PO001-4.1.04 „Подпомагане на обучението на деца и ученици със специални образователни потребности”,

Договор BG051PO001-4.1.04-0018
	[image: image2.jpg]



СОУ „Христо Ботев” 


ДО СРЕДСТВАТА ЗА МАСОВА ИНФОРМАЦИЯ

За информация: Елин Харизанов, Ръководител на проекта

Съобщение за пресата
за заключителна пресконференция по проекта

Успешно приключва проект „Усмивки за всички деца: Подкрепа за децата със специални образователни потребности от област Разград”. Проектът се реализира на територията на седем общини през последните две години. В проекта са включени над 4000 родители, учители и специалисти, които подобриха своите умения и компетенции при работа с деца със СОП.
Проектът подобри интеграцията и повиши толерантността към децата със специални образователни потребности от детските градини и училищата. Учители, родители и ресурсни специалисти бяха успешно привлечени в осем дейности по проекта. 
„Усмивки за всички деца: подкрепа за децата със специални образователни потребности от област Разград” предложи за пръв път ефективни дейности за активизиране на подкрепящата среда. Той се ползва с голямо обществено доверие и засилен интерес от ангажираните в проекта лица. 
В рамките на проекта са обучени 105 учители от област Разград, 35 специалисти от Ресурсен център - Разград, 30 учители – координатори на екипи и 35 учители – координатори на индивидуални програми от 7 общини в област Разград. 

Проведени са над 20 супервизии на специалисти от Ресурсния център и учители от училища и детски градини в Област Разград. 
Отпечатан е Наръчник за учители и специалисти с педагогически функции, работещи с деца и ученици със специални образователни потребности, с автор професор дпн Сийка Костова, СУ „Свети Климент Охридски”. Наръчникът е първият писмен документ, който се издава на територията на област Разград. Той събира и представя методики и практики за работа с деца със СОП. Учители и ресурсни специалисти от област Разград участваха в написването на Наръчника, чрез описание на свои практики, постижения и трудности при работата с деца и ученици със СОП. 
В рамките на проекта бяха успешно проведени 7 фокус-групи във всички общини на област Разград. В тях взеха участие специалисти, учители и родители и в основа на дискусиите, е извършен Анализ на резултатите с предложения от проф. дпн Нели Иванова, преподавател в СУ „Св. Климент Охридски”. Анализът беше представен на пресконференция. Дискусиите са етап от подготовката за създаване на Помагало за обучението на деца и ученици със специални образователни потребности.
Отпечатано е Помагало за обучение на деца и ученици със специални образователни потребности. Автор е доц. д-р Моника Богданова, СУ „Свети Климент Охридски”. Помагалото за обучението на деца и ученици със специални образователни потребности е полезно средство за учители и родители и цели да подпомогне работата по обучение и интегрирано образование, както и разбирането на учители, специалисти и родители. То е насочено към външната среда, за да подпомогне успешното въвличане на учителската общност, родителите и институциите за активизиране на подкрепящата среда за деца със СОП в област Разград. 
За нас е от изключително значение подобряването на материалната база за работа с деца със специални образователни потребности в училищe “Христо Ботев”, град Разград, партньор по проекта. 
Повишихме толерантността и осигурихме подкрепяща среда за децата със специални образователни потребности с проведените 28 информациоони дни в училища и детски градини в 7 общини. 

Успешно организирахме „Пътуваща изложба” в 31 училища и 4 целодневни детски градини във всички седем общини на област Разград. 

В информационната кампания участваха 3636 деца, родители и учители. Чрез информационните материали по проекта: Брошура, Диплян и Флайер ние повищаваме информираността на обществото.
Проект „Усмивки за всички деца: Подкрепа за децата със специални образователни потребности от област Разград“ постави пред обществото реални и актуални проблеми, с които предстои да бъдат ангажирани компетентните институции.
За актуална информация по проекта, моля посетете интернет-страницата: www.smile.yf2001.org 

19 декември 2013г. 



 

Град Разград






Елин Харизанов





       



Ръководител
“Този документ е създаден с финансовата подкрепа на Оперативна програма „Развитие на човешките ресурси”, съфинансирана от Европейския съюз чрез Европейския социален фонд. Цялата отговорност за съдържанието на документа се носи от Сдружение „Младежки форум 2001 – Разград” и при никакви обстоятелства не може да се приема, че този документ отразява официалното становище на Европейския съюз и Министерство на образованието, младежта и науката.”
